Croatia - Wikipedia

# Croatia

### Dari Wikipedia Bahasa Melayu, ensiklopedia bebas.

Republika Hrvatska
Republik Croatia

Bendera | Jata
Lagu kebangsaan: "Lijepa naša domovino" "Tanah indah kita"

Ibu negara (dan bandar terbesar) | Zagreb
Bahasa rasmi | Croatia
Kerajaan –Presiden –Perdana Menteri | Republik Stjepan Mesić Ivo Sanader

Kemerdekaan
– Dari PRS Yugoslavia
– Dari Beraja Habsburg
–Kerajaan Medieval
–Duke Medieval
– Diasaskan

25 Jun, 1991
29 Oktober, 1918
1838
4 Mac, 852
abad ke-7 (separuh pertama)

Kawasan – Jumlah – Air (%) | 56,542 km² (ke-126) 21,831 b psg 0.01
Populasi – anggaran Julai 2005 – banci 2001 – Kepadatan | 4,551,000 (ke-115) 4,437,460 81/km² (ke-109) 210/b psg
GDP (PPP) – Jumlah – Per kapita | anggaran 2006 $59,334 billion (ke-71) $14,285 (ke-52)
HDI (2006) | 0.846 (tinggi) (ke-44)
Matawang | Kuna (kn) (HRK)
Zon waktu – Musim panas (DST) | CET (UTC+1) CEST (UTC+2)
Kod panggilan TLD Internet | +385 .hr

Arena (colosseum) di Pula, Istria.

Croatia (bahasa Croatia: Hrvatska), secara rasmi dipanggil Republik Croatia (bahasa Croatia: Republika Hrvatska), ialah sebuah negara Eropah yang terletak di persimpangan Mediterranean, Eropah Tengah, dan Balkan. Ibu negaranya Zagreb. Croatia berkongsi sempadan daratan dengan Slovenia dan Hungary di utara, Serbia di timur, Bosnia dan Herzegovina dan Montenegro di selatan, serta sempadan laut dengan Itali di barat. Ia adalah calon untuk keahlian dalam Kesatuan Eropah dan NATO.

Stjepan Mesić merupakan Presiden Republik Croatia pada tahun 2002 . Beliau pernah datang ke Malaysia selaku ketua negara Croatia pada 18 Februari 2002.

Malaysia antara negara terawal yang mengiktiraf Croatia selepas ia mengisytiharkan kemerdekaan daripada bekas Yugoslavia pada 1991.

Kerjasama ekonomi , kebudayaan dan sukan antara Malaysia dan Crotia dapat dipertingkatkan.Bidang yang boleh diberi tumpuan ialah pertanian, industri farmaseutikal, sektor pemprosesan dan beberapa industri lain. Setakat ini tidak ada isu politik yang tertangguh antara Malaysia dan Croatia.

Malaysia dan Croatia menandatangani perjanjian mengelakkan cukai dua kali di Kuala Lumpur.

Croatia merupakan sebuah negara yang muda tetapi mempunyai banyak sejarah dan berminat untuk mencontohi kejayaan Malaysia terutama dalam bidang ekonomi dan kestabilan politik.Malaysia sentiasa menjadi contoh kepada Croatia mengenai bagaimana untuk mencapai kejayaan.

Perjanjian Dayton atas tajaan Amerika Syarikat telah ditandatangani pada 21 Nov 1995 bagi menyelesaikan masalah negara Yugoslavia yang retak selepas regim USSR dan Jerman Timur runtuh pada tahun 1989. Sistem komunis / sosialis tidak lagi mendapat tempat di kalangan negara-negara Blok Komunis.

## [Sunting] Sejarah

  Rencana utama: Sejarah Croatia

Puak Croatia datang ke provinsi-provinsi Rom di Dalmatia dan Pannonia pada abad ke-7 dan akhirnya diserap ke dalam kaum Illyria-Rom asli yang lebih besar dan kaum Slavik yang baru tiba. Diperintah oleh berbagai-bagai raja Croatia, duchy-duchy ini sekali-sekala dikuasai oleh Empayar Byzantin dan Empayar Frank. Akhirnya, Croatia menjadi sebuah kemaharajaan yang merdeka pada tahun 925 Masihi, apabila Raja Tomislav dimahkotai sebagai raja Croatia yang pertama melalui sebuah dekri Paus.

Croatia mengekalkan kemerdekaannya sehingga tahun 1102 apabila selepas pergelutan dalaman berdekad-dekad, negara itu menyertai penyatuan dinasti dengan Kemaharajaan Hungary di bawah nama "Tanah-tanah Kerajaan Silara St. Stephen". Kenegaraan Croatia dikekalkan melalui sebilangan institusi, khususnya Sabor yang merupakan perhimpunan golongan bangsawan Croatia, dan ban atau wazurai. Tambahan pula, orang-orang bangsawan Croatia mengekalkan tanah-tanah dan gelaran-gelaran mereka.

Menjelang pertengahan dekad 1400-an, kemaharajaan Hungary dilemahkan oleh peluasan Empayar Otoman ketika kebanyakan kawasan gunung-ganang yang kini dikenali sebagai Bosnia dan Herzegovina jatuh kepada tentera Turki. Pada waktu yang sama, hampir kesemua Dalmatia menjadi kepunyaan Venice. Dubrovnik merupakan sebuah negara kota yang pada mulanya dikuasai oleh Empayar Byzantin dan Venice tetapi kemudian, berbeza dengan negara-negara kota Dalmatia yang lain, mencapai kemerdekaan sebagai Republik Ragusa, walaupun ia sering di bawah kedaulatan kuasa-kuasa berjiran.

Perang Mohács pada tahun 1526 menyebabkan Parlimen Croatia memilih keluarga kerabat Habsburg untuk naik takhta Croatia. Pemerintahan Habsburg akhirnya menghalang peluasan Otoman dan menjelang abad ke-18, banyak wilayah Croatia yang dahulu dikuasai oleh Empayar Otoman dipindahkan ke bawah kuasa Austria. Bentuk sabit tanah-tanah Croatia dikekalkan sebagai tanda sempadan untuk kemaraan Otoman ke dalam Eropah. Di selatan, Istria, Dalmatia, dan Dubrovnik dipindahkan kepada Pemerintahan beraja Habsburg antara tahun 1797 dan tahun 1815.

Selepas Perang Dunia I, Croatia menyertai Negara Orang-orang Slovenia, Croatia dan Serbia. Tidak lama kemudian, negara bersama ini bersatu dengan Serbia untuk membentuk Kemaharajaan Serbia, Croatia, dan Slovenia, yang akhirnya menjadi Kemaharajaan Yugoslavia pada tahun 1929. Selepas Jerman dan sekutu-sekutu Paksinya menyerang Yugoslavia pada April 1941, pihak Nazi membenarkan Ustaše, pertubuhan sayap kanan terlampau yang disokong dan dianjur oleh penyokong-penyokong fasisme Itali, untuk mengasaskan "Negara Merdeka Croatia". Rejim baru ini amat bergantung kepada sokongan Jerman untuk kewujudannya. Banyak kem tumpuan telah diasaskan di Croatia antara tahun 1941 dan tahun 1945, apabila banyak orang Serbia, Yahudi, Gipsi, penyokong anti-fasisme Croatia, dan orang-orang lain dibunuh atas alasan-alasan ras, agama, atau politik. Apabila kuasa-kuasa Paksi ditewaskan di Croatia oleh para penyokong anti-fasisme, Majlis Anti-Fasisme Negara untuk Pembebasan Rakyat Croatia (ZAVNOH) mengisytiharkan Republik Rakyat Croatia yang menjadi salah satu daripada enam republik sosialis di dalam persekutuan Yugoslavia.

Bersama-sama dengan Slovenia, Croatia mengisytiharkan kemerdekaan daripada Yugoslavia pada 25 Jun 1991 dan dengan itu, mencetuskan Perang Kemerdekaan Croatia. Penduduk-penduduk Serbia yang tinggal di Croatia memberontak dan disokong oleh angkatan-angkatan tentera Yugoslavia dan kumpulan-kumpulan pelampau separa tentera dari Serbia. Bulan-bulan yang menyusul melihat pertempuran antara Tentera Croatia yang baru ditubuhkan dengan angkatan tentera Yugoslavia/Serbia bersama. Selepas peringkat perang ini, kemerdekaan Croatia diakui secara antarabangsa. Semasa perang, penduduk-penduduk Serbia Croatia mengisytiharkan negara sendiri di kawasan-kawasan yang mereka merupakan etnik majoriti, baik secara mutlak atau relatif. Mereka menggelar negara mereka sebagai "Republik Krajina Serbia". Bagaimanapun, negara itu tidak menerima pengakuan antarabangsa dan tidak kekal lama. Perang itu akhir pada tahun 1995, selepas tentera darat Croatia berjaya melancarkan dua operasi ketenteraan yang utama untuk mengambil alih kawasan-kawasan yang diduduki. Perang itu mengakibatkan beratus-ratus ribu pelarian daripada kedua-dua pihak, dan beribu-ribu orang dibunuh, baik dalam perang mahupun oleh penghapusan bangsa.

Ketika kematian Franjo Tuđman, presiden Croatia moden yang pertama, pada Disember 1999, negara ini berada di dalam keadaan yang sangat teruk. Kesatuan Demokratik Croatia (HDZ) hilang kuasanya selepas pilihan raya presiden dan parlimen pada permulaan tahun 2000 yang membawa ahli-ahli politik era baru yang berjanji untuk membaharui politik dan ekonomi serta mengintegrasikan Croatia ke dalam aliran utama Eropah. Kerajaan campuran tengah-kiri diketuai oleh Parti Demokratik Sosial (SDP) sehingga November 2003, apabila HDZ yang dibaharui membentuk kerajaan minoriti. Presiden Stjepan Mesić yang berasal daripada Parti Rakyat Croatia-Demokrat Liberal (HNS) dua kali dipilih pada tahun 2000 dan 2005. Perlembagaan telah diubah untuk memindahkan kuasa daripada presiden kepada parlimen. Croatia menyertai Pertubuhan Perdagangan Dunia dan membuka ekonominya supaya dapat mengembangkannya sementara mengawal inflasi. Croatia menyertai rancangan Perkongsian untuk Keamanan di bawah NATO dan menjadi calon rasmi untuk keahlian dalam perikatan itu. Menjelang awal tahun 2003, Croatia telah mencapai kemajuan yang mencukupi untuk memohon keahlian Kesatuan Eropah dan menjadi negara calon Kesatuan Eropah yang kedua daripada bekas Yugoslavia (selepas Slovenia yang menyertai Kesatuan Eropah pada 1 Mei 2004). Perundingan-perunding penerimaan dibuka pada 3 Oktober 2005, dan negara ini dijangka akan menjadi sebuah negara ahli Kesatuan Eropah pada tahun 2009 atau 2010.

## [Sunting] Rujukan

- Templat:Hr icon Agičić et al., Povijest i zemljopis Hrvatske, priručnik za hrvatske manjinske škole (Sejarah dan Geografi Croatia, sebuah buku panduan untuk sekolah-sekolah minoriti Croatia), Biblioteka Geographica Croatica, 292 halaman, Zagreb:2000 (ISBN 953-6235-40-4)

## [Sunting] Nota

## [Sunting] Pautan luar

Carilah maklumat lanjut di Croatia
melalui projek-projek kembar Wikipedia:

Takrif kamus dari Wiktionary
Buku teks dari Wikibooks
Petikan dari Wikiquote
Teks sumber dari Wikisource
Imej dan media dari Commons
Berita dari Wikinews

- Laman web rasmi kerajaan Croatia @ vlada.hr
- Fakta-fakta asas, laman web Kementerian Luar Negeri Croatia
- Lembaga Pelancongan Negara Croatia @ croatia.hr
- Maklumat am mengenai Croatia @ www.hr
- Croatia - Gambaran keseluruhan Sejarah, Budaya, dan Sains
- WWW-VL: Sejarah: Croatia
- Maklumat mengenai Croatia
- Croatia - risalah-risalah pelancongan rasmi
- Croatia - hab perjalanan dan pelancongan
- Croatia - fotografi seni halus oleh Tomasz Dziubinski

p • b • s
Daftar negara di benua Eropah

Albania · Andorra · Armenia · Austria · Azerbaijan · Belanda · Belarus · Belgium · Bosnia dan Herzegovina · Bulgaria · Croatia · Cyprus · Republik Czech · Denmark · Estonia · Finland · Georgia · Greece · Hungary · Iceland · Ireland · Itali · Jerman · Kazakhstan · Latvia · Liechtenstein · Lithuania · Luxembourg · Macedonia · Malta · Moldova · Monaco · Montenegro · Norway · Perancis · Poland · Portugal · Romania · Rusia · San Marino · Sepanyol · Serbia · Slovakia · Slovenia · Sweden · Switzerland · Turki · Ukraine · United Kingdom (England, Scotland, Ireland Utara, Wales) · Kota Vatican

Diperolehi daripada "http://ms.wikipedia.org../../../c/r/o/Croatia.html"

Kategori: Croatia | Negara

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Afrikaans
- Alemannisch
- العربية
- Aragonés
- Armãneashce
- Arpetan
- Asturianu
- Azərbaycan
- বাংলা
- Bân-lâm-gú
- Беларуская
- Bosanski
- Brezhoneg
- Български
- Català
- Česky
- Cymraeg
- Dansk
- Deutsch
- ܐܪܡܝܐ
- English
- Eesti
- Ελληνικά
- Español
- Esperanto
- Euskara
- فارسی
- Français
- Frysk
- Furlan
- Galego
- 한국어
- हिन्दी
- Hornjoserbsce
- Hrvatski
- Ido
- Ilokano
- Bahasa Indonesia
- Interlingua
- Íslenska
- Italiano
- עברית
- ქართული
- Kernewek
- Кыргызча
- Kurdî / كوردی
- Latina
- Latviešu
- Lëtzebuergesch
- Lietuvių
- Limburgs
- Magyar
- Македонски
- Malti
- Ekakairũ Naoero
- Nederlands
- नेपाली
- 日本語
- ‪Norsk (bokmål)‬
- ‪Norsk (nynorsk)‬
- Occitan
- Uyghurche‎ / ئۇيغۇرچە
- Kapampangan
- پښتو
- Piemontèis
- Plattdüütsch
- Polski
- Português
- Română
- Русский
- Winaray
- Sámegiella
- संस्कृत
- Shqip
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- Tagalog
- ไทย
- Tiếng Việt
- Тоҷикӣ
- Türkçe
- Українська
- Võro
- 粵語
- 中文